disko
Store norske leksikon,Kunst og estetikk,Musikk,Musikkteori,Musikalske former
Disko er en stilretning innen populærmusikken som fikk sitt navn etter de mange diskotekene som dukket opp på begynnelsen av 1970-tallet.
Lydbildet bygde på soulmusikken fra 1960-tallet, men var på mange måter en forflatning av denne: Skarpe kanter i form av synkoper var i stor grad slipt bort, den lidenskapelige, gospelaktige sangstilen var dempet ned, lydproduksjonen var glattere, og aller viktigst var en «hjerteslagsrytme» som skulle få folk til å danse.Blant de fremste utøverne kan Donna Summer, Gloria Gaynor og gruppene Chic og Boney M nevnes.Diskomusikken kulminerte nok med filmen Saturday Night Fever (1977), men elementer av den lever videre i en del av 1980- og 1990-årenes Hi-NRG, dance- og housemusikk. Les mer i Store norske leksikon populærmusikk musikk